Avisenes Nyhetsbyrå (ANB)
Store norske leksikon,Samfunn,Medier,Nyhetsbyråer
Avisenes Nyhetsbyrå (ANB) er et norsk nyhetsbyrå som leverer fortrinnsvis politiske kommentarer til Amedias lokalaviser og til Dagsavisen og Klassekampen. Byrået er fra 2016 eid av Stiftelsen LO Media.
ANB har tradisjoner tilbake til partipressens dager, da mer enn tretti aviser i hovedsak var eid av fagbevegelsen og Arbeiderpartiet. Socialdemokratisk Pressekontor ble grunnlagt i 1912, og ble det første fellesorgan for landets arbeideraviser. Kontoret skiftet i 1919 navn til Arbeidernes Pressekontor. I 1984 fikk byrået navnet A-pressens Oslo-redaksjon (APOR), og ble organisert som et aksjeselskap i 1990. I 2001 ble navnet endret til Avisenes Nyhetsbyrå (ANB). Les mer i Store norske leksikon massemedier i Norge arbeiderbevegelsen journalistikk